Oʻzbeklar takyasi
„Oʻzbeklar takyasi“ (usmonli turkcha: اوزبكلر تكیه‌سی (Özbekler Tekyesi); turkcha: Özbekler Tekkesi) — 1752-yilda buxorolik Naqshbandiya tariqatidagi darveshlar tomonidan Ahmed Yassaviydan qolgan odat boʻyicha Uskudarga qarashli Sultontepa mahallasida qurilgan mashhur takyaxona. Bu takyaxona Turkiya ozodlik urushi (Türk Kurtuluş Savaşı) davrida Anaduluga qurol-yarogʻ va boshqa turdagi harbiy yordamlarni yuborib turish uchun oʻziga xos markaz vazifasini oʻtab kelgan. Bugungi kunda Vakıflar Genel Müdürlüğüga qarashli bu takyaning muzeyga aylantirilish masalasi kun tartibida turibdi. Takya Uskudar tumanining Sultontepa mahallasiga qarashli Münir Ertegün koʻchasining qabriston maydonida joylashgan.